ഖത്തര് ലോകകപ്പിലേക്ക് യോഗ്യത നേടി ജര്മ്മനി യോഗ്യത നേടുന്ന രണ്ടാമത്തെ ടീം ബര്ലിന്: ഖത്തര് 2022 ലോകകപ്പ് ഫുട്ബോള് യോഗ്യത നേടി ജര്മ്മനി. യോഗ്യതാ മത്സരത്തില് വടക്കന് മാസിഡോണിയയെ എതിരില്ലാത്ത നാല് ഗോളുകള്ക്ക് തകര്ത്താണ് ജര്മ്മന് നിര യോഗ്യത നേടിയത്. ആതിഥേയരായ ഖത്തറിന് പിന്നാലെ യോഗ്യത നേടുന്ന രണ്ടാമത്തെ ടീമാണ് ജര്മ്മനി. ഗ്രൂപ്പ് ജെയിലെ ഒന്നാം സ്ഥാനക്കാരായിട്ടാണ് ജര്മ്മന് നിര മുന്നേറിയത്. തീമോ വെര്ണറുടെ ഇരട്ട ഗോളുകളടക്കമാണ് ജര്മ്മന് നിര നാലു ഗോളുകള് എതിരാളി കളുടെ വലയിലെത്തിച്ചത്. കായ് ഹാവെര്ട്ട്സും ജമാല് മുസിയാളയും ഓരോ ഗോള് വീതം നേടി. ഗ്രൂപ്പിലെ അഞ്ചാം മത്സരവും തുടര്ച്ചയായി ജയിച്ചാണ് 21 പോയിന്റുകളുമായി ജര്മ്മന് നിര യോഗ്യത നേടിയത്. ഇനി ഗ്രൂപ്പില് രണ്ടു മത്സരങ്ങള് കൂടി ബാക്കിയുണ്ട്. ഗ്രൂപ്പില് 13 പോയിന്റോടെ റൊമാനിയയാണ് രണ്ടാം സ്ഥാനത്തുള്ളത്. 2018 ലോകകപ്പിലെ ആദ്യ റൗണ്ടില് പുറത്തുപോകേണ്ടി വന്ന ജര്മ്മന് നിര ഇത്തവണ യൂറോകപ്പില് ക്വാര്ട്ടറില് കടന്നിരുന്നു.